( 151 ) 
Contenderunt quidam auctores vesiculas aereas nihil esse nisi glandulas 
mucosas, et poros esse ductus externos liumoris viscosi quo fere semper 
corpus Lumbricorum obducitur. Sic assimilantur vesiculae vesiculis quibus- 
dam Hirudinum quae revera sat magnam copiam muci continent. Sed in 
hoc posteriore animali, omnia sunt diversa : habent duas species vesicularum 
quarum una ad respirationem efficiendam inservit, altera autem ad cor- 
pus quodam muco obtegendum. Vesiculae hujus posterioris functionis 
tantummodo implentur humore quodam viscoso et forsan comparari pos- 
sunt cum glandulis quae in clitello Lumbricis terrestris observantur. 
II. Quosdam observata ad respirationem. 
Modificationes organorum circulationis et respirationis possent inservire 
classificationi animalium pariter ac et secundum nonnullos melius quam 
modificationes systematis nervosi. Haec opinio fuit emissa a Cl. Homio in 
sua dissertatione anni 1817. In hoc opere enim, exponit illas variationes in 
diversis classibus et dividit classem Vermium Linnoei in V ordines inter 
quos distinguimus 3 um qui complectitur Lumbricos, in quibus circulatio 
efficitur per arterias et venas, quum non habeant cor nec organa externa 
aerationis aut respirationis. 
Quantitas sanguinis, inquit Marcel de Serres , ( Mem . du Museum 
d’hist. nat. 3 t. V. p. 64- ) quae, tempore determinato, transit in organum 
repiralionis, est mensura satis justa energiae vis muscularis, etc. Evidens 
est hunc casum tantummodo occurrere in animalibus corde praeditis. In 
Lumbricis, utpote corde destitutis, organa respirationis et aerationis sunt 
passiva; vis sola muscularis membranarum arterialium agit, et propellit 
sanguinem in ultimas ramificationes vasculorum sanguiferorum vesicularum 
quae ad aerationem inserviunt, ubi aeris absorptio efficitur; nam in An- 
nelidibus, sanguis aera quaerit, donec e contra in Insectis aut Animalibus 
tracheis praeditis, aer sanguinem exquirit. 
Ut appareat quantum sit ingenii acumen Cl. Homii quoad classificatio- 
nem generalem animalium , distinctionibus ab illo auctore jam stabilitis 
quasdam alias in invertebratis desumptas adjiciemus. 
Mollusci et Crustacei praediti sunt organis lamellatis quae, sanguinem 
